Eurovision Song Contest 1987

Eurovision Song Contest 1987 var den 32. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble for første gang arrangert i Belgia etter at landet vant i Bergen året før med sangen «J'aime la vie» og Sandra Kim. Sendingen ble produsert av den franskspråklige belgiske kringkasteren RTBF og fant sted lørdag 9. mai 1987 i Palais du Centenaire i Brussel. Programleder var den fransk-belgiske sangeren Viktor Lazlo.

Hellas og Italia var tilbake etter fraværet året før, og dermed steg deltakerantallet fra 20 til rekordhøye 22 land. 

Vinneren ble Johnny Logan og «Hold Me Now» fra Irland. Dette var Irlands tredje seier, og Logans andre. «Hold Me Now» ble den største kommersielle suksessen til en vinnersang siden «Ein bißchen Frieden» vant i 1982. I Norge nådde sangen andreplass på singellisten, og i 2005 ble «Hold Me Now» kåret til den tredje beste sangen fra Eurovision Song Contests 50 første år. Også andreplassen Tyskland med «Laß die Sonne in dein Herz» og tredjeplassen Italia med «Gente di Mare» fikk stor kommersiell suksess etter finalen. Jugoslavia ble nummer fire, mens Danmark og Nederland delte femteplassen. Norge var representert av Kate Gulbrandsen som sang «Mitt liv», skrevet av Rolf Løvland og Hanne Krogh. Det norske bidraget fikk 65 poeng og ble nummer 9 av 22.

 Bakgrunn 
Etter seieren med Sandra Kim og «J'aime la vie» i Bergen året før, var Belgia vertskap for konkurransen for første gang. Seieren kom i en vanskelig politisk periode i Belgia, som var i overgangsfasen fra en sentral styringsmodell til en føderal styringsmodell. Bakgrunnen var økende spenninger mellom de to største språkregionene i landet: nederlandsktalende Flandern og fransktalende Vallonia. De to regionene har siden 1960 hatt egne, uavhengige allmennkringkastere – VRT (på den tiden kalt BRT) i Flandern og RTBF i Vallonia. 

Det regionale skillet gjenspeiles også i Belgias deltakelse i Eurovision Song Contest. Ansvaret for å velge landets bidrag går på rundgang mellom RTBF og VRT. I 1986 var det RTBF som valgte låten, mens i 1987 var det BRT som hadde jobben med å velge vertslandets bidrag. De to kringkasterne hadde derimot avtalt å arrangere Eurovision Song Contest sammen dersom Belgia skulle vinne.

 Kringkaster-strid om vertsby og arena 
venstre|miniatyr|upright|Palais du Centenaire, vertsarena for konkurransen.
Tross samarbeidsplanene oppstod det raskt uenigheter mellom RTBF og BRT i kjølvannet av seieren i Bergen. Striden skyldtes i stor grad uenighet om hvor finalen skulle arrangeres. En uavhengig ekspertgruppe anbefalte byteateret i Antwerpen, i den nederlandsktalende regionen Flandern. RTBF var uenig og foreslo i stedet Palais du Centenaire i Brussel eller Patinoire de Coronmeuse i Liège – begge i den franskspråklige regionen Vallonia. Ekspertgruppen mente derimot at disse to arenaene ville kreve for mye arbeid og logistikk. BRT støttet seg til ekspertgruppens anbefaling, mens RTBF fastholdt at konkurransen skulle finne sted i hovedstaden Brussel. 

I oktober 1986 kunngjorde RTBF plutselig at de hadde besluttet å legge finalen til konsert- og konferanselokalet Palais du Centenaire i Heysel-parken i Brussel. Parken ble bygget i anledning verdensutstillingen i 1935 og senere utvidet i anledning Expo 58 – verdensutstillingen i Brussel i 1958. Blant byggene i parken er Brussels signaturmonument Atomium.

I et siste forsøk på å enes, foreslo BRT å legge konkurransen til Cirque Royal, også det i Brussel. Forslaget kom imidlertid som et ultimatum: det måtte bli Cirque Royal, ellers ville BRT trekke seg fra samarbeidet. Ultimatumet til tross, 16. oktober 1986 kunngjorde RTBF at finalen skulle holdes i Palais du Centenaire. I protest trakk BRT seg fra arrangørsamarbeidet, og den franskspråklige kringkasteren ble stående alene om arrangørjobben. I et intervju like etter finalen 9. mai 1987, sa BRT-sjef Cas Goossens at de trakk seg fordi det var «vanskelig å forsvare kostnadene overfor flamske skattebetalere».

 Format 
Hellas og Italia kom tilbake i konkurransen etter fraværet året før, og dermed steg deltakerantallet til rekordhøye 22 land. Det økende deltakerantallet gjorde at EBU satte en øvre grense på 22 land i årene fremover. Dette førte til utfordringer for blant annet Malta, som signaliserte et ønske om å returnere til konkurransen. Først i 1991, da Nederland sto over, fikk Malta slippe til, og året etter økte EBU deltakergrensen til 23 land, siden til 25, i 2003 til 26 før semifinaler uten begrensning av deltakerland.

Programleder var Viktor Lazlo som tross sitt maskuline fornavn, er en kvinne. Hun heter egentlig Sonia Dronier, men tok navnet fra Paul Henreids karakter Victor Laszlo i filmklassikeren Casablanca fra 1942. Lazlo er født i Lorient i Frankrike, men flyttet til Belgia for å studere. Der gjorde hun etter hvert suksess som sanger og fikk i en alder av 27 år programlederjobben for Eurovision Song Contest.

 Sendingen 
Finalen varte i litt over tre timer, og sendingen hadde et potensielt publikum på rundt 500 millioner seere. I salen var det 1300 publikummere, blant dem Belgias prins Albert og prinsesse Paola. Sendingen startet med en kortfilm med bilder fra ulike steder i Belgia og hovedstaden Brussel. Deretter ble seerne tatt med inn i konsertarenaen, hvor programleder Viktor Lazlo kom ut på den spesialbygde scenen og fremførte sangen «Breathless».miniatyr|Johnny Logan vant sin andre seier i konkurransen. Han holder fremdeles konserter over hele Europa, her i Tyskland i 2017.Startrekkefølgen var avgjort ved loddtrekning høsten i forveien, og Norge åpnet konkurransen, mens Sveits avsluttet. Deltakersangene ble akkompagnert av RTBFs stororkester, der Jo Carlier var sjefsdirigent. I tillegg hadde de fleste deltakerland, også vertsnasjonen Belgia, en egen dirigent som dirigerte orkesteret under sitt respektive lands fremføring. 

Flere kjente artister deltok dette året, blant annet Plastic Bertrand for Luxembourg og duoen Umberto Tozzi og Raf for Italia. Den tyske gruppen Wind var tilbake i konkurransen etter å ha blitt nummer to bak Bobbysocks og «La det swinge» to år tidligere. Også dette året endte gruppen på andreplass, men fikk en viss kommersiell suksess etter konkurransen – særlig i Danmark.  

Seieren gikk til en annen tilbakevendende artist, Johnny Logan fra Irland. Han hadde vunnet konkurransen i 1980 med «What's Another Year», men hadde ikke lyktes i å lansere en internasjonal karriere i kjølvannet av seieren. Dette året var han tilbake med låten «Hold Me Now» som endte opp med en klar seier med 172 poeng og åtte toppoeng. Som i 1980 ble Logan overveldet av følelser etter å ha vunnet, og han slet med å treffe de høye tonene under vinnerreprisen. Mot slutten av fremføringen ropte han: «Jeg elsker dere fremdeles, Irland» og siktet til da han sa «Jeg elsker dere, Irland» under vinnerreprisen i 1980. Dobbeltseieren gjorde Logan til Eurovisions kanskje mest kjente deltaker, noe som har gitt ham tilnavnet Mr. Eurovision. «Hold Me Now» gikk inn på hitlister over hele Europa, blant annet i Storbritannia og Norge. På den norske singellisten nådde «Hold Me Now» en andreplass. Dette var den høyeste listeplasseringen i Norge for en Eurovision-vinner i perioden 1982–2010 – om en ser bort fra de norske vinnerlåtene «La det swinge» og «Fairytale». Fremdeles huskes vinnerlåten av mange i Norge, og Johnny Logan opptrer på norsk fjernsyn med jevne mellomrom. Blant annet fremførte han vinnerlåten under Melodi Grand Prix 2017, og i TV 2s Allsang på Grensen i 2022 – 35 år etter seieren.

Også tredjeplassen, Italias «Gente di mare», ble en stor hit etter konkurransen. Sangerne Umberto Tozzi og Raf hadde store karrierer hjemme i Italia og var store favoritter før finalen. Sangen kom på tredjeplass, uten poeng fra den norske juryen. Sangen gikk likevel inn på hitlister over hele Europa etter konkurransen. Storbritannia ble nummer 13, noe som var landets dårligste plassering i konkurransen til da.

 Norges bidrag 
Norge deltok for 27. gang, og det norske bidraget var det første ut på scenen i den internasjonale finalen. Per  er dette første og eneste gang Norge har hatt startnummer én i konkurransen. Norges deltaker var Kate Gulbrandsen som fremførte «Mitt liv», skrevet av Rolf Løvland og Hanne Krogh. Sangen vant en knapp seier i den norske finalen i februar, men sangen har siden blitt en Grand Prix-klassiker i Norge – godt hjulpet av Kate Gulbrandsens iøynefallende høye hårsveis. Hun opptrådte blant annet med sangen under pausen i Melodi Grand Prix 2016.

I Brussel dirigerte Terje Fjærn det norske bidraget, og Kate Gulbrandsen fremførte «Mitt liv». Med seg på scenen hadde hun koristene Kari Iveland, Trygve Rasmussen og Amund Enger.

I avstemningen fikk Norge til sammen 65 poeng, noe som holdt til en niendeplass. Norge fikk 10 poeng fra Sverige som høyeste poengscore. John Andreassen kommenterte sendingen for både NRK Fjernsynet og NRK P2. Sverre Christophersen leste den norske juryens poeng fra Oslo.

 Avstemningen 
Pausenummeret var en markering av 30-årsjubileet for opprettelsen av Det europeiske økonomiske fellesskap, passende nok siden finalen gikk av stabelen i EU-hovedstaden Brussel og på europadagen 9. mai. I nummeret dukket den belgiske fløytespilleren Marc Grauwels opp og spilte utdrag fra europahymnen. Etter pausenummeret startet avstemningen.

Hvert land hadde en jury med elleve lekfolk mellom 16 og 60 år, som bedømte de andre landenes sanger med poeng fra 1 til 5. Deretter summerte jurysekretæren sammen stemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Frank Naef fra EBU. Hvert land hadde en representant som leste opp juryens poeng via telefon på direkten under avstemningen.  

For å spare tid på grunn av det høye deltakerantallet, gjorde EBU dette året om på prosedyren dersom to eller flere land skulle ende på førsteplass med like mange poeng. Tidligere var det slik at alle juryene skulle kalles opp igjen for å stemme på et av førsteplass-landene. Som en prøveordning i 1987 besluttet EBU at vinneren skulle bli det landet med flest 12-poengere. Dersom landene hadde fått like mange tolvere, talte man i stedet tierne, og eventuelt åtterne og så videre ned til man kunne skille landene fra hverandre. Ordningen ble gjort permanent fra 1989, etter den tette avstemningen i 1988.

Norge åpnet avstemningen og ga 8 poeng til vinnerlåten Irland, 10 poeng til Finland og 12 poeng Jugoslavia. Sistnevnte land tok en tidlig ledelse i konkurranse med Tyskland og Irland. Etter hvert tok imidlertid Irland en klar ledelse og beholdt den resten av avstemningen. Irland fikk åtte tolvere og til sammen 172 poeng – den nest høyeste poengsummen i konkurransen til da. Dette var Irlands tredje seier i konkurransen til da.

 Deltakere 
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01Kate Gulbrandsen«Mitt liv»Norsk–96502«Shir habatlanim» ()HebraiskLatsabbenes sang87303«Nur noch Gefühl»TyskBare følelser20804«Hægt og hljótt»IslandskSakte og rolig162805«Soldiers of Love»NederlandskKjærlighetens soldater115606Lotta Engberg«Boogaloo»Svensk–125007Umberto Tozzi og «Gente di mare»ItalienskHavets folk310308«Neste barco à vela»PortugisiskI denne seilbåten181509«No estás solo»SpanskDu er ikke alene191010 og «Şarkım Sevgi Üstüne»TyrkiskMin sang om kjærlighet22011«Stop» (Στοπ)GreskStopp106412«Rechtop in de wind»NederlandskRak i vinden58313Plastic Bertrand«Amour, Amour»FranskKjærlighet, kjærlighet21414«Only the Light»EngelskBare lyset134715«Les mots d'amour n'ont pas de dimanche»FranskKjærlighetens ord har ingen søndag144416«Laß die Sonne in dein Herz»TyskSlipp solen inn i hjertet ditt214117«Áspro-mavro» (Άσπρο-μαύρο)GreskHvitt-svart78018Vicky Rosti og «Sata salamaa»FinskHundre lyn153219Anne Cathrine Herdorf og «En lille melodi»DanskEn liten melodi58320Johnny Logan«Hold Me Now»EngelskHold meg nå117221«Ja sam za ples»KroatiskJeg er klar for en dans49222«Moitié, moitié»FranskHalvt om halvt1726

 Tilbakevendende artister 
ArtistLandDeltok iMerknaderJohnny Logan1980Vant konkurransen med «What's Another Year»Alexia1981Som del av gruppen IslandWind1985Gary Lux1983Som del av gruppen Westend1984Som støttevokalist for Anita1985Lotta Engberg1984Som støttevokalist for Herreys

 Poengtavle 
Tavlen er ordnet etter stemmerekkefølgen i finalen.
DeltakerlandPoenggivende landSumPlass 4 7107 3  4  473532 665921564 10   3 4108 7 5 8738     1   7          8204  4   4 6    10     2816523  6 74  58 453  45611 12 8137 2    3 7 7  5012 3635112128  41 1214 121271033       8 5    2     1518         10          1019                    022   1268   5757 12 6 56410 52   10 5738312  226810835       2    2       421 105 35 3 3  1  21432547131  4  5   4112 5   10 244143810121074516 1061066101277114126  6 2    122 653610810480710    3 42 182  1   132157677 821 186 78  84 38358412 12121281010 12101216812561217211278108  66122   2 10 81924 1 2     5 73   4 1 32617

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra8Belgia, Finland, Italia, Nederland, Storbritannia, Sveits, Sverige, Østerrike5Irland, Jugoslavia, Portugal, Spania, Tyskland2Danmark, IslandNorge, Tyrkia1HellasLuxembourgKyprosFrankrikeIsrael

 Hendelser 

 Norsk kritikk mot arrangementet 
I dagene før finalen kritiserte norsk presse RTBF for en kaotisk oppladning til finalen. NTB mente den belgiske kringkasteren burde ha sendt en delegasjon til Bergen for å lære hvordan en lager liv omkring et arrangement som Eurovision Song Contest. «Rot, forsinkelser, forvirring og krisemøter hørte til dagens orden uka før sendingen», skrev NTB etter finalen. Den irske underholdningssjefen sa også at de ville reise til Bergen, og ikke Brussel, for å hente inspirasjon til finalen i Dublin året etter.

Torsdagen før finalen inviterte imidlertid RTBF til gallamiddag for alle delegasjonene. Samtlige land møtte opp, med unntak av den norske delegasjonen. Ved Norges 20-mannsbord ble dermed vertinnen Sandra Kim sittende alene med fire representanter fra fjorårets arrangørby, Bergen. En av dem var turistsjef Ola Hiis Berg som kalte det hele en «svært pinlig opplevelse». NTB spekulerte på om det norske fraværet kunne skyldes at de tidligere mottakelsene ikke «hadde vært særlig vellykkede».

 Israels bidrag skapte sinne 
Størst oppmerksomhet før konkurransen fikk Israel som ble presentert av komikerduoen Lazy Bums og låten «Shir habatlanim». Da sangen vant den israelske finalen, truet Israels kulturminister med å trekke seg dersom sangen skulle representere landet i Brussel. Statsråden gjorde imidlertid ikke alvor av truslene, og Lazy Bums sørget for en minneverdig opptreden i Eurovision Song Contest. Låten ble senere kanskje best husket for refrenglinjen «hoppa-hulle-hulle» og Lazy Bums' energiske koreografi og Blues Brothers-inspirerte antrekk med tilhørende solbriller.

 Svensk sangtittel-bytte 
Det svenske bidraget ble tvunget til å endre tittel før den internasjonale finalen. Årsaken var at den originale tittelen «Fyra Bugg & en Coca Cola» ble ansett for å bryte EBU-reglementet som forbød tekster med merkevarenavn og kommersielt innhold. Den svenske låten ble derfor omdøpt til «Boogaloo».

 Dirigenter 
Mens Jo Carlier var sjefdirigent, hadde de fleste landene med sin egen dirigent. Sveits brukte ikke dirigent. Under er en liste over deltakerlandenes dirigenter, listet etter startrekkefølgen.
LandDirigent NorgeTerje Fjærn IsraelKobi Oshrat Østerrike Island Belgia Sverige Italia Portugal Spania Tyrkia Hellas Nederland Luxembourg StorbritanniaRonnie Hazlehurst Frankrike Tyskland  Kypros FinlandOssi Runne Danmark Irland  Jugoslavia SveitsIngen dirigent

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen:

 Sverre Christophersen
 Yitzhak Shim'oni 
 Tilia Herold
 Guðrún Skúladóttir
 An Ploegaerts
 Jan Ellerås
 Mariolina Cannuli
 Ana Zanatti
 Matilde Jarrín
 Canan Kumbasar
 Kelly Sakakou
 Ralph Inbar
 Frédérique Ries
 Colin Berry
 Lionel Cassan
 Kerstin Schweighöfer
 Anna Partelidou
 Solveig Herlin
 Bent Henius
 Brendan Balfe
 Ljiljana Tipsarević
 Michel StockerBaumann, Peter Ramón (OGAE Switzerland)

 Kommentatorer og sendinger 
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer og poengopplesere under Eurovision Song Contest 1987:
LandKringkasterKanalKommentator BelgiaBRTNBRT TV1Luc AppermontAdriaens, Manu & Loeckx-Van Cauwenberge, Joken. Blijven kiken!. Lannoo, Belgium. 2003 BRT Radio 2Rita JaenenRTBFRTBF1Claude DelacroixRTBF La PremièrePatrick Duhamel og Stéphane Dupont DanmarkDanmarks RadioDR TVJørgen de Mylius FinlandYleYle TV1, Yle TV2Erkki Toivanen FrankrikeFrance TélévisionAntenne 2Patrick Simpson-JonesRadio FranceFrance InterJulien Lepers HellasERTET1Proto ProgrammaDimitris Konstantaras IrlandRTÉRTÉ 1Marty WhelanRTÉ FM3 IslandRÚVSjónvarpiðKolbrún HalldórsdóttirRás 1 IsraelIBAIsraelsk fjernsynIngen kommentatorReshet GimelYigal Ravid ItaliaRaiRai DueRosanna VaudettiRai Radio 2Antonio De Robertis JugoslaviaJRTTVB1Serbokroatisk: Ksenija UrličićTVZ 1TVLJ1Slovensk: Miša MolkRadio Val 202Slovensk: Marjeta Keršič SvetelTVSa 1Bosnisk: Ukjent KyprosRIKRIK TVFryni Papadopoulou (RIK)Savvidis, Christos (OGAE Cyprus)RIK DefteroPavlos Pavlou LuxembourgCLTRTL TélévisionFransk: Valérie SarnRTL plusTysk: Ukjent RTLFransk: André Torrent NederlandNOSNederland 1Willem van BeusekomRadio 2Rudi Carrell NorgeNRKNRK FjernsynetJohn AndreassenNRK P2 PortugalRTPRTP1Maria Margarida Gaspar  SpaniaTVETVE 2Beatriz Pécker  StorbritanniaBBCBBC1Terry WoganBBC Radio 2Ray Moore SveitsSRG SSRSRG SportketteTysk: SSR Chaine SportiveFransk: Serge MoissonSSR Canale SportivoItaliensk: Ezio Guidi SverigeSVTTV1Fredrik Belfrage SRSR P3Jacob Dahlin TyrkiaTRTTV1Gülgün Baysal TysklandARDErstes Deutsches FernsehenLotti Ohnesorge og Christoph DeumlingDeutschlandfunkPeter Urban ØsterrikeORFFS1Ernst GrissemannMutavdzic, Sascha (OGAE Austria)Hitradio Ö3Hans Leitinger
+Kommentatorer og sendinger i ikke-deltakende landLandKringkasterKanalKommentator AustraliaSBSSBS TVBrukte BBC-kommentaren til Terry Wogan. Vist i opptak mandagen etter PolenTVPTP1Bogusław Brelik UngarnMTVMTV2István Vágó

 Referanser 

 Eksterne lenker 
 Eurovision Song Contest 1987 – eurovision.tv 

Kategori:Musikk i 1987
Kategori:1987 i Belgia
Kategori:Eurovision Song Contest